**ZMLUVA O DIELO č.: /2021/OV**

### **podľa § 536 a nasl. zákona č. 513/1991 Zb. Obchodný zákonník v znení neskorších predpisov**

 **(ďalej len „Zmluva“)**

**Táto Zmluva sa uzatvára v rámci projektu „Snina – mesto pripravené na klimatickú zmenu“, financovaného z Nórskych grantov a štátneho rozpočtu Slovenskej republiky**

**Čl. I**

# ZMLUVNÉ STRANY

 **Objednávateľ**: **Mesto Snina**

Sídlo: Strojárska 2060/95, 069 01

Štatutárny zástupca: Ing. Daniela Galandová - primátorka mesta

Osoby oprávnené rokovať

a) vo veciach technických: Ing. Marcela Miková

b) vo veciach zmluvy: JUDr. Martin Barna

IČO: 00 323 560

DIČ: 2020794666

IČ DPH: SK2020794666

Bankové spojenie: Prima banka Slovensko a.s.

IBAN: SK93 5600 0000 0042 0596 4004

Telefón: 057/756 1820

e - mail: primator@snina.sk

(ďalej len „objednávateľ“)

 a

 **Zhotoviteľ**:

Sídlo:

IČO:

DIČ:

IČ DPH:

Štatutárny zástupca:

Zapísaný:

Bankové spojenie:

 IBAN:

 Telefón:

 e – mail:

 (ďalej len „zhotoviteľ“)

uzatvárajú túto zmluvu ako výsledok verejného obstarávania podľa ustanovení zákona
č. 343/ 2015 Z. z. o verejnom obstarávaní a o zmene a doplnení niektorých zákonov
v znení neskorších predpisov (ďalej len „zákon o verejnom obstarávaní“).

**Čl. II**

**PREDMET ZMLUVY**

1. Predmetom tejto zmluvy je:

a) vykonanie diela - Vypracovanie projektovej dokumentácie potrebnej pre získanie povolenia Pamiatkového úradu, stavebného povolenia a na realizáciu stavby revitalizácia parkovv projekte **„Snina – mesto pripravené na klimatickú zmenu“** (ďalej len „projektová dokumentácia“)

- Vypracovanie projektovej dokumentácie potrebnej pre získanie povolenia Pamiatkového úradu, stavebného povolenia a realizáciu stavby revitalizácia parkov (meranie zadržiavania vody, opätovná výsadba zelene, terénne úpravy, doplnenie a revitalizácia stromovej vegetácie) v meste Snina. Pri návrhu budú zohľadnené požiadavky prevádzkovej bezpečnosti, rešpektovaný priebeh inžinierskych sieti. Navrhované riešenia budú rešpektovať požiadavky na funkčnosť i estetiku a budú reflektovať na existujúce pešie koridory. Bude spracovaný návrh a rozmiestnenie mobiliáru a vegetácie parkov. Vegetácia bude navrhnutá tak, aby pôsobila esteticky a zároveň, aby jej usporiadanie umožňovalo racionálnu a efektívnu údržbu.

Riešené lokality:

* + **Revitalizácia historického parku –** *národná kultúrna pamiatka*(meranie zadržiavania vody, opätovná výsadba zelene a plôch s terénnymi úpravami, doplnenie a revitalizácia stromovej vegetácie, zapracovať technické riešenie pre možnosť presmerovania dažďovej vody v riešenej lokalite, využitie terasovitého charakteru parku a prirodzene zamokrených miest, zvýšenie ich zádržnej schopnosti zemným vyvýšením 20-30 cm, prepojenia medzi jednotlivými "mokraďami" v sklone, aby nedochádzalo k vymývaniu poprípade úprava kameňom a pod., možno začleniť starý bazén do revitalizácie), parc. č. C KN 1382/1, 1382/5, 1386, k. ú. Snina
	+ **Revitalizácia parku v blízkosti Domova pokojnej staroby** (meranie zadržiavania vody, opätovná výsadba zelene a plôch s terénnymi úpravami, doplnenie a revitalizácia stromovej vegetácie), rešpektovanie už vypracovanej štúdie na námestie Božieho milosrdenstva v Snine a stanovisko z KPÚ viď. príloha, parc. č. C KN 5066/189, k. ú. Snina
	+ **Centrálny klimatický park** (vodná plocha, napojenie na existujúce pešie koridory, Nový centrálny klimatický park bude transformovaný z brownfieldu, ktorý je situovaný blízko centrálneho námestia. Predtým sa táto oblasť využívala na dočasné skladovanie stavebného odpadu.), parc. č. C KN 37/1, k.ú. Snina – *víťazný návrh č. 2 -* odkaz na víťazný návrh: https://www.sninaklima.sk/klimaticky-park/

b) vykonanie inžinierskej činnosti potrebnej pre získanie povolenia Pamiatkového úradu, stavebného povolenia a na realizáciu stavby objektov objednávateľa, t. j. zabezpečenie všetkých stanovísk dotknutých orgánov a organizácii k projektovej dokumentácii potrebných
pre získanie povolenia Pamiatkového úradu a stavebného povolenia (ďalej len „inžinierska činnosť“),

c) vykonanie odborného autorského dozoru pri realizácii stavby objektov stavby objednávateľa (ďalej len „autorský dozor“), v prípade realizácie stavby objektov stavby.

 (Spolu ďalej len ako „predmet zmluvy“)

2. Zhotoviteľ sa zaväzuje vykonať pre objednávateľa predmet zmluvy podľa podmienok
 dohodnutých v tejto zmluve riadne a včas v rozsahu:

a) vypracovať projektovú dokumentáciu v zmysle platných právnych predpisov, noriem
 a v zmysle autorského zákona, pozostávajúcej z technickej dokumentácie a z dokumentov
 potrebných na splnenie všetkých úradných schvaľovaní, resp. na zabezpečenie súladu
 s nimi, vrátane zapracovania, príp. pripomienok dotknutých orgánov a organizácií.
 Projektovú dokumentáciu zhotoviteľ vypracuje v rozsahu pre získanie povolenia
 Pamiatkového úradu, stavebné povolenie
 a realizáciu stavby podľa § 45 ods. 2 písm. c) zákona č. 50/1976 Zb. o územnom plánovaní
 a stavebnom poriadku v znení neskorších predpisov (ďalej len „stavebný zákon“) v rozsahu
 min. podľa § 9 vyhl. Ministerstva životného prostredia Slovenskej republiky č. 453/2000
 Z. z., ktorou sa vykonávajú niektoré ustanovenia stavebného zákona (ďalej len „vyhláška
 č. 453/2000 Z. z.), ktorej súčasťou budú aj detaily riešenia a podrobný položkovitý rozpočet
 a výkaz výmer,

b) vykonať inžiniersku činnosť v rozsahu zabezpečenia všetkých stanovísk dotknutých
 orgánov a organizácií k projektovej dokumentácii potrebných k získaniu povolenia Pamiatkového úradu a vydaniu stavebného povolenia,

c) vykonať autorský dozor v prípade realizácie stavby objednávateľom, v zmysle zákona
 č. 138/1992 Zb. o autorizovaných architektoch a autorizovaných stavebných inžinieroch
 v znení neskorších predpisov počas realizácie stavby, zúčastniť sa osobne na odovzdávaní
 a preberaní stavby, poskytovať príp. vysvetlenia počas realizácie stavby, posudzovať
 návrhy objednávateľa alebo zhotoviteľa stavby na prípadné zmeny a odchýlky oproti
 schválenej projektovej dokumentácii počas realizácie stavby, účasť na kontrolných dňoch
 stavby, účasť na kolaudačnom konaní až do jeho právoplatného ukončenia.

3. Objednávateľ sa zaväzuje predmet zmluvy zhotovený v súlade s touto zmluvou prevziať
 a zaplatiť za vykonaný predmet zmluvy dohodnutú zmluvnú cenu a poskytnúť zhotoviteľovi
 potrebnú súčinnosť, za podmienok dohodnutých v tejto zmluve.

4. Zhotoviteľ potvrdzuje, že sú mu známe technické a kvalitatívne podmienky pre realizáciu
 predmetu zmluvy, a že disponuje kapacitami a odbornými znalosťami, ktoré sú k zhotoveniu
 predmetu zmluvy potrebné.

**Čl. III**

**Termín a miesto plnenia**

1. Zhotoviteľ sa zaväzuje

• vypracovať projektovú dokumentáciu a vykonať inžiniersku činnosť pre objekty stavby
 objednávateľa v rozsahu zabezpečenia všetkých kladných, resp. súhlasných stanovísk
 dotknutých orgánov a organizácií k projektovej dokumentácii potrebných získaniu povolenia Pamiatkového úradu (**v prípade revitalizácie Historického parku**) a k vydaniu stavebného povolenia do 150 dní od nadobudnutia účinnosti zmluvy**,**

* vykonávať autorský dozor počas celej doby trvania realizácie stavby v prípade realizácie stavby objednávateľom.
1. Zhotoviteľ je oprávnený vypracovať projektovú dokumentáciu a vykonať inžiniersku činnosť pre objekty stavby objednávateľa odovzdať ich objednávateľovi aj pred dohodnutým časom plnenia podľa bodu 1. tohto článku a objednávateľ je povinný projektovú dokumentáciu a inžiniersku činnosť pre objekty stavby objednávateľa prevziať, len ak bude vykonané v súlade s podmienkami dohodnutými v tejto zmluve
a v objednávateľom požadovanom rozsahu a kvalite.
2. Dodržanie termínu realizácie predmetu zmluvy podľa bodu 1. tohto článku je podmienené riadnym a včasným poskytnutím potrebnej súčinnosti objednávateľa, dohodnutým v tejto zmluve. V prípade, že z dôvodu neposkytnutia potrebnej súčinnosti objednávateľa dôjde preukázateľne k prerušeniu vypracovania projektovej dokumentácie a vykonávania inžinierskej činnosti pre objekty stavby objednávateľa, lehota na vypracovanie projektovej dokumentácie a vykonávanie sa predlžuje o dobu, o ktorú prerušenie poskytnutia súčinnosti ovplyvnilo dobu vypracovania projektovej dokumentácie a vykonávania inžinierskej činnosti.
3. Miestom plnenia predmetu zmluvy sú objekty stavby objednávateľa
	1. Revitalizácia historického parku - *národná kultúrna pamiatka*, parc. č. C KN 1382/1, 1382/5, 1386, k. ú. Snina
	2. Revitalizácia parku v blízkosti Domova pokojnej staroby, parc. č. C KN 5066/189, k. ú. Snina
	3. Centrálny klimatický park, parc. č. C KN 37/1, k.ú. Snina

**ČI. IV**

**Cena a platobné podmienky**

1. Zmluvné strany sa v súlade so zákonom č. 18/1996 Z. z. o cenách v znení neskorších
 predpisov dohodli na cene predmetu zmluvy nasledovne:

|  |  |
| --- | --- |
| Cena za projektovú dokumentáciu pre získanie povolenia pamiatkového úradu, stavebné povolenie a realizáciu stavby vrátane inžinierskej činnosti v EUR bez DPH  | *doplní uchádzač* |
| 20% DPH v EUR  |  *doplní uchádzač* |
| Cena za projektovú dokumentáciu pre získanie povolenia pamiatkového úradu, stavebné povolenie a realizáciu stavby vrátane inžinierskej činnosti v EUR s DPH |  *doplní uchádzač* |

|  |  |
| --- | --- |
| Cena za výkon autorského dozoru v EUR bez DPH | *doplní uchádzač* |
| 20% DPH v EUR  |  *doplní uchádzač* |
| Cena za výkon autorského dozoru v EUR s DPH |  *doplní uchádzač* |

|  |  |
| --- | --- |
| Cena celkom za projektovú dokumentáciu pre získanie povolenia pamiatkového úradu, stavebné povolenie a realizáciu stavby vrátane inžinierskej činnosti a za výkon autorského dozoru v EUR bez DPH  | *doplní uchádzač* |
| 20% DPH v EUR  |  *doplní uchádzač* |
| Cena celkom za projektovú dokumentáciu pre získanie povolenia pamiatkového úradu, stavebné povolenie a realizáciu stavby vrátane inžinierskej činnosti a za výkon autorského dozoru v EUR s DPH |  *doplní uchádzač* |

2. Celkovú cenu za predmet zmluvy uhradí objednávateľ zhotoviteľovi nasledovne:

a) cenu za projektovú dokumentáciu pre získanie povolenia Pamiatkového úradu, stavebné povolenie a realizáciu stavby vrátane inžinierskej činnosti pre objekty stavby objednávateľa uvedenú v bode 1. tohto článku po protokolárnom odovzdaní a prevzatí projektovej dokumentácie pre objekt č. 1 a objekt č. 2 objednávateľom, vrátane všetkých súhlasných stanovísk dotknutých orgánov a organizácií k navrhovanej projektovej dokumentácii potrebných k získaniu povolenia Pamiatkového úradu a vydaniu stavebného povolenia,

b) cenu za výkon autorského dozoru pre objekty stavby objednávateľa uvedenú v bode 1. tohto článku po protokolárnom odovzdaní a prevzatí zrealizovanej stavby objednávateľom
bez vád a nedorobkov.

3. Cena uvedená v bode 1. tohto článku zmluvy nezahŕňa správne poplatky a poplatky
 za vydanie stanovísk a vyjadrení, ktorých výšku je objednávateľ povinný zhotoviteľovi
 po ich preukázaní uhradiť.

4. Objednávateľ uhradí cenu uvedenú v bode 1. tohto článku na základe zhotoviteľom
 vyhotovených faktúr, ktoré je zhotoviteľ oprávnený vystaviť po protokolárnom odovzdaní
 a prevzatí čiastkového plnenia predmetu zmluvy v súlade s bodom 2. tohto článku a ČI. VI
 tejto zmluvy. Neoddeliteľnou súčasťou faktúr bude Protokol o odovzdaní a prevzatí
 čiastkového plnenia predmetu zmluvy (ďalej len „preberací protokol“), ktorý bude
 obsahovať súpis prác a dodávok realizovaných na základe tejto
 zmluvy, odsúhlasených oprávneným zástupcom objednávateľa. Rozsah realizovaných
 prác a dodávok a ich kvalitu potvrdí za objednávateľa svojím podpisom na preberacom
 protokole osoba oprávnená rokovať vo veciach technických a zhotoviteľ’ berie na vedomie,
 že v prípade nerealizácle stavby objednávateľom mu nevzniká nárok na úhradu ceny
 za výkon autorského dozoru uvedenej v bode 1. tohto článku.

 V prípade, že zhotoviteľ nie je platiteľ DPH, uvedie len cenu celkom, t. j. cenu vrátane DPH
 a informáciu, že nie je platiteľ DPH.

5. Cena uvedená v bode 1. tohto článku je zhodná s cenou ponuky úspešného uchádzača,
 ktorého ponuku prijal objednávateľ ako verejný obstarávateľ v zmysle zákona o verejnom
 obstarávaní a zahŕňa všetky náklady a odmenu zhotoviteľa spojené s realizáciou predmetu
 zmluvy v súlade s touto zmluvou vrátane inžinierskej činnosti, výkonu autorského dozoru
 a licencie podľa ČI. X zmluvy.

6. Lehota splatnosti faktúry je 60 dní odo dňa jej preukázateľného doručenia objednávateľovi.

7. Faktúry, vystavené zhotoviteľom musia byť vyhotovené v súlade s touto zmluvou
 a ustanoveniami príslušných platných všeobecne záväzných právnych predpisov.
 V opačnom prípade je objednávateľ oprávnený najneskôr do lehoty jej splatnosti vrátiť
 faktúru zhotoviteľovi na opravu, resp. doplnenie, s tým, že prestane plynúť lehota splatnosti
 pôvodnej faktúry podľa bodu 8. tohto článku zmluvy a nová lehota splatnosti faktúry začne
 plynúť dňom preukázateľného doručenia opravenej, resp. doplnenej faktúry
 objednávateľovi. V prípade vrátenia faktúry objednávateľom zhotoviteľovi, ktorý je zároveň
 platiteľom dane z pridanej hodnoty podľa § 4, § 4b, § 5 a § 6 zákona o DPH, zhotoviteľ
 doručí opravenú faktúru objednávateľovi najneskôr do 20. dňa mesiaca, nasledujúceho po
 mesiaci, v ktorom bol predmet zmluvy alebo jeho časť protokolárne odovzdaný a prevzatý.

8. Zhotoviteľ berie na vedomie, že dielo je spolufinancované z Nórskych grantov a štátneho
 rozpočtu Slovenskej republiky.

9. Zhotoviteľ sa zaväzuje objednávateľovi nahradiť vzniknutú škodu a zaplatiť zmluvnú pokutu
 vo výške 1000,- EUR v prípade nedodržania podmienky úplného prístupu k účtovníctvu
 uvedenú v bode 10. tohto Čl. alebo sa preukáže, že pri získaní zákazky sa zhotoviteľ
 dopustil konania, ktoré je v Príručke pre projektového prijímateľa a projektového partnera

 ([prirucka-prijimatela-projektoveho-partnera-sk-klima-verzia-1-2.pdf (minzp.sk)](https://minzp.sk/files/sekcia-enviromentalnych-projektov-programov/eeagrants/prirucka-prijimatela-1.2/prirucka-prijimatela-projektoveho-partnera-sk-klima-verzia-1-2.pdf))

 označené ako kolúzne správanie, alebo iným nedovoleným
 spôsobom ovplyvnil výber úspešného uchádzača v prípade ak bude musieť objednávateľ
 v dôsledku týchto skutočností vrátiť poskytnutý projektový grant alebo jeho časť.

10. Vzhľadom ku skutočnosti, že dielo bude financované z nórskych grantov a štátneho
 rozpočtu Slovenskej republiky zhotoviteľ sa zaväzuje, že umožní všetkým kontrolným
 subjektom, vrátane Ministerstva životného prostredia Slovenskej republiky, Ministerstva
 investícií, regionálneho rozvoja a informatizácie Slovenskej republiky, Ministerstva financií
 Slovenskej republiky, Úradu pre finančný mechanizmus, Ministerstva zahraničných vecí
 Nórskeho kráľovstva, Výboru pre finančný mechanizmus, Úradu generálneho audítora
 Nórskeho kráľovstva a ďalším kontrolným orgánom a orgánom oprávneným na výkon
 kontroly v zmysle príslušných právnych predpisov SR, ako aj všetkým subjektom
 povereným týmito inštitúciami vykonať kontrolu dokladov súvisiacich s plnením tejto
 zmluvy, a to po celú dobu povinnej archivácie týchto dokumentov, určenou v súlade
 s platnými právnymi predpismi SR.

11. Zmluvné strany sú si vedomé, že zmluva, ako aj všetky jej prípadné dodatky, môže byť
 zverejnená na webovom sídle Ministerstva životného prostredia Slovenskej republiky.

**ČI. V**

**Podmienky zhotovenia predmetu zmluvy**

**Práva a povinnosti zhotoviteľa:**

**Povinnosti zhotoviteľa podľa ČI. II ods. 1. písm. a) - projektová dokumentácia**

1. Zhotoviteľ sa zaväzuje vypracovať projektovú dokumentáciu pre získanie povolenia
 Pamiatkového úradu, stavebné povolenie a realizáciu stavby v zmysle platných právnych
 predpisov, noriem a v zmysle zákona
 č. 185/2015 Z. Z. Autorský zákon v znení neskorších predpisov, ktorá bude pozostávať
 z technickej dokumentácie a dokumentov potrebných na splnenie všetkých úradných
 schvaľovaní, resp. na zabezpečenie súladu s nimi, vrátane zapracovania prípadných
 pripomienok dotknutých orgánov a organizácií v lehote podľa ČI. III bod 1.

2. Zhotoviteľ sa zaväzuje, že predmet zmluvy bude zrealizovaný pri dodržaní technologických
 postupov, ako aj platných STN, právnych, prevádzkových a bezpečnostných predpisov.

3. Zhotoviteľ sa zaväzuje projektovú dokumentáciu vypracovať

- v rozsahu pre získanie povolenia Pamiatkového úradu, stavebné povolenie a realizáciu stavby podľa § 45 ods. 2 písm. c) stavebného zákona v rozsahu minimálne podľa § 9 vyhlášky č. 453/2000 Z. z., a ako jej súčasť vypracovať aj detaily riešenia a podrobný položkovitý rozpočet a výkaz výmer. Súčasťou projektovej dokumentácie bude aj návrh spôsobu likvidácie stavebnej sute a odpadov vzniknutých stavebnou činnosťou.

4. Zhotoviteľ sa zaväzuje projektovú dokumentáciu vypracovať
 a dodať kompletnú a musí obsahovať minimálne tieto časti:

* zameranie skutkového stavu (výškopisné a polohopisné zameranie navrhovaných častí parkov, zameranie inžinierskych sietí - v prípade kolízií riešiť úpravu či preložku, zameranie mobiliáru a komunikačných koridorov)
* súhrnná technická správa, sprievodná správa a technická správa
* riešenie hospodárenia s dažďovou vodou zberom dažďovej vody z nepriepustných plôch
* spracovať plán výsadby, ktorý bude zohľadňovať charakter územia jestvujúcej zelene
* podrobný položkovitý rozpočet a výkaz výmer vrátane typovej skladby výsadby
* plán organizácie výstavby
* súhlasné stanoviská dotknutých orgánov a inštitúcií, ktoré majú priamy alebo nepriamy vplyv, resp. dopad na povolenie diela, následne zhotovenie diela.

6. Zhotoviteľ sa zaväzuje projektovú dokumentáciu vypracovať s prihliadnutím
 na predpokladaný celkový objem prác nasledovne:

* + **Revitalizácia historického parku –** *národná kultúrna pamiatka*(meranie zadržiavania vody, opätovná výsadba zelene a plôch s terénnymi úpravami, doplnenie a revitalizácia stromovej vegetácie), parc. č. C KN 1382/1, 1382/5, 1386, k. ú. Snina

 Predpokladaný celkový objem prác **nesmie presiahnuť
 sumu: 50.000,- EUR s DPH**

* + **Revitalizácia parku v blízkosti Domova pokojnej staroby** (meranie zadržiavania vody, opätovná výsadba zelene a plôch s terénnymi úpravami, doplnenie a revitalizácia stromovej vegetácie), rešpektovanie už vypracovanej štúdie na námestie Božieho milosrdenstva v Snine a stanovisko z KPÚ viď. príloha, parc. č. C KN 5066/189, k. ú. Snina

 Predpokladaný celkový objem prác **nesmie presiahnuť
 sumu: 12.000,- EUR s DPH**

* + **Centrálny klimatický park** (vodná plocha, napojenie na existujúce pešie koridory, Nový centrálny klimatický park bude transformovaný z brownfieldu, ktorý je situovaný blízko centrálneho námestia. Predtým sa táto oblasť využívala na dočasné skladovanie stavebného odpadu.), parc. č. C KN 37/1, k.ú. Snina – *víťazný návrh č. 2 -* odkaz na víťazný návrh: https://www.sninaklima.sk/klimaticky-park/

 Predpokladaný celkový objem prác **nesmie presiahnuť
 sumu: 155.000,- EUR s DPH**

7. Zhotoviteľ sa zaväzuje vypracovať projektovú dokumentáciu vo vlastnom mene, na vlastné
 náklady, na vlastné nebezpečenstvo a v dohodnutom čase.

8. Vypracovanú projektovú dokumentáciu pre objekty stavby objednávateľa je zhotoviteľ
 povinný odovzdať objednávateľovi nasledovne:

• v 6-ich vyhotoveniach v tlačenej verzii (vrátane rozpočtu a výkazu výmer),

• v 6-ich vyhotoveniach v elektronickej verzii (vrátane rozpočtu a výkazu výmer) na CD nosiči v editovateľnom formáte (\*dwg,) a aj needitovateľnom formáte (\*pdf).

9. Zhotoviteľ je povinný projektovú dokumentáciu opatriť autorizačnou pečiatkou a podpisom
 projektanta.

10. Zhotoviteľ sa zaväzuje projektovú dokumentáciu spracovať dôsledne so všetkými
 štandardnými, špecifickými a atypickými aplikačnými detailmi.

11. Ak zhotoviteľ, zistí skryté prekážky, ktoré mu bránia vykonať projektovú dokumentáciu
 riadne a včas, je povinný takéto prekážky ihneď oznámiť objednávateľovi.

**Povinnosti zhotoviteľa podľa ČI. II ods. 1. písm. b) - inžinierska činnosť**

12. Zhotoviteľ sa zaväzuje inžinierskou činnosťou zabezpečiť všetky stanoviská dotknutých
 orgánov a organizácií k projektovej dokumentácii, ktoré sú potrebné k získaniu povolenia Pamiatkového úradu, k vydaniu stavebného povolenia vrátane podania žiadosti a zabezpečenia právoplatného stavebného povolenia.

13. Zhotoviteľ sa zaväzuje v prípade vzniku potreby vlastného zamerania alebo geodetického
 zamerania takéto zamerania vykonať, pričom cena za všetky takéto zamerania je už
 zahrnutá v celkovej cene podľa ČI. IV bod 1.

14. Zhotoviteľ sa zaväzuje vykonať inžiniersku činnosť vo vlastnom mene, na vlastné náklady,
 na vlastné nebezpečenstvo a v dohodnutom čase.

15. Ak zhotoviteľ zistí skryté prekážky, ktoré mu bránia vykonať inžiniersku činnosť riadne
 a včas, je povinný takéto prekážky ihneď oznámiť objednávateľovi.

**Povinnosti zhotoviteľa podľa ČI. II ods. 1. písm. c) - autorský dozor**

16. Zhotoviteľ sa zaväzuje vykonať autorský dozor počas realizácie stavby, v prípade
 realizácie stavby objednávateľom, posudzovať návrhy objednávateľa alebo zhotoviteľa
 stavby na prípadné zmeny a odchýlky oproti schválenej projektovej dokumentácii pre

 stavbu počas realizácie stavby, byť prítomný pri odovzdaní a prebratí stavby,
 na kontrolných dňoch realizácie stavby a pri kolaudačnom konaní až do jeho
 právoplatného ukončenia.

17. Zhotoviteľ sa zaväzuje sledovať obsah stavebného denníka, zúčastňovať sa pracovných
 a kontrolných porád a vykonávať potrebné opatrenia v lehote dohodnutej v stavebnom
 denníku.

18. Zhotoviteľ dbá na bezpečnosť a ochranu zdravia osôb v priestoroch realizácie autorského
 dozoru a pri vykonávaní autorského dozoru dbá na dodržiavanie všeobecne záväzných
 právnych predpisov a STN, a ochrany životného prostredia, ako aj interných predpisov
 objednávateľa, s ktorými ho objednávateľ oboznámil.

19. Zhotoviteľ sa zaväzuje vykonať autorský dozor vo vlastnom mene, na vlastné náklady,
 na vlastné nebezpečenstvo a v dohodnutom čase.

20. Ak zhotoviteľ zistí skryté prekážky, ktoré mu bránia vykonať autorský dozor riadne a včas,
 je povinný takéto prekážky ihneď oznámiť objednávateľovi.

21. Zhotoviteľ berie na vedomie, že realizácia autorského dozoru bude prebiehať počas prevádzky objednávateľa.

**Práva a povinnosti objednávateľa:**

1. Objednávateľ sa zaväzuje po celú dobu, po ktorú má zhotoviteľ vykonávať predmet zmluvy
 podľa tejto zmluvy, zabezpečiť:

1. riadny prístup zhotoviteľa, jeho zamestnancov, subdodávateľov, za účelom vykonávania predmetu zmluvy do objektov stavby objednávateľa,

 b) používanie sociálnych zariadení v objekte stavby objednávateľa po dobu vykonávania
 predmetu zmluvy.

2. Oboznámiť zhotoviteľa s internými predpismi objednávateľa potrebných pre výkon predmetu
 zmluvy.

3. Objednávateľ je oprávnený kontrolovať vykonávanie predmetu zmluvy. Ak objednávateľ
 zistí, že zhotoviteľ vykonáva predmet zmluvy v rozpore so zmluvou, je objednávateľ
 oprávnený dožadovať sa toho, aby zhotoviteľ upustil od vykonávania predmetu zmluvy
 v rozpore so zmluvou a odstránil vady vzniknuté vadným vykonávaním predmetu zmluvy
 a predmet zmluvy vykonal riadnym spôsobom.

4. Objednávateľ sa zaväzuje odovzdať zhotoviteľovi všetky jemu dostupné potrebné podklady
 pre realizáciu predmetu zmluvy ako aj prípadné splnomocnenie.

5. Objednávateľ sa zaväzuje po celú dobu, po ktorú má zhotoviteľ vykonávať predmet zmluvy,
 poskytnúť mu súčinnosť.

6. Objednávateľ sa zaväzuje zhotoviteľovi nahradiť výdavky spojené s úhradou správnych
 poplatkov a poplatkov za vydanie stanovísk a vyjadrení, ktoré zhotoviteľ preukáže
 objednávateľovi na základe potvrdení a dokladov, ktorým bol správny poplatok zhotoviteľom
 zaplatený.

7. Objednávateľ si vyhradzuje právo nerealizovať stavbu a zhotoviteľ berie na vedomie, že
 v prípade nerealizácie stavby objednávateľom mu nevzniká nárok na úhradu ceny za výkon
 autorského dozoru uvedenej v bode 1. článku IV zmluvy.

**ČI. VI**

**Podmienky zhotovenia predmetu zmluvy**

1. Zhotoviteľ splní svoju povinnosť vykonať predmet alebo časť predmetu zmluvy jeho riadnou
 realizáciou v dohodnutom čase plnenia a protokolárnym odovzdaním predmetu alebo časti
 predmetu zmluvy objednávateľovi v dohodnutej lehote.

2. Dokladom o prevzatí a splnení predmetu zmluvy, alebo jeho časti objednávateľom bude
 potvrdený preberací protokol o prevzatí predmetu zmluvy podľa bodu 4. tohto článku.

3. Zhotoviteľ sa zaväzuje písomne oznámiť objednávateľovi pripravenosť predmetu zmluvy
 alebo jeho časti na odovzdanie najmenej 3 (tri) pracovné dni vopred.

4. Písomný preberací protokol predmetu zmluvy alebo jeho časti musí obsahovať najmä:

 a) vyhlásenie zmluvných strán o tom, či predmet zmluvy alebo jeho časť bola vykonaná
 v súlade s touto zmluvou,

 b) rozsah prác a dodávok,

 c) zhodnotenie vykonaného predmetu zmluvy alebo jeho časti a súpis zistených vád
 a prípadných nedorobkov, ktoré nebránia riadnemu užívaniu predmetu zmluvy,

 d) dohodu o opatreniach (vrátane lehôt) na odstránenie zistených vád a nedorobkov,
 v prípade, ak sa tieto vyskytnú,

 e) dátum odovzdania a prevzatia predmetu zmluvy,

 f) podpisy oprávnených zástupcov zmluvných strán rokovať vo veciach technických.

5. V prípade, že predmet zmluvy alebo jeho časť má pri preberaní vady a nedorobky, ktoré
 bránia jeho riadnemu užívaniu, je objednávateľ oprávnený odmietnuť prevzatie predmetu
 alebo časti predmetu zmluvy. Zmluvné strany vypracujú Zápis o vadách a nedorobkoch,
 ktorý bude obsahovať aj spôsob a termíny ich odstránenia. Po dobu odstraňovania vád,
 zistených pri odovzdávaní predmetu alebo časti predmetu zmluvy, je zhotoviteľ v omeškaní
 s odovzdaním predmetu alebo časti predmetu zmluvy; to neplatí, ak ich zhotoviteľ odstráni
 v dohodnutej lehote podľa ČI. III bod 1. zmluvy. Ostatné vady, ktoré nebránia riadnemu
 užívaniu predmetu alebo časti predmetu zmluvy, budú zapísané pri preberacom konaní,
 s uvedením spôsobu a termínu ich odstránenia.

6. Predmet zmluvy má vady, ak:

 a) nezodpovedá výsledku, dohodnutému v zmluve,

 b) nie je dodaný v požadovanej kvalite,

 c) vykazuje nedorobky, t. j. nie je vykonaný v celom rozsahu.

**ČI. VII**

**Zodpovednosť za vady a prechod vlastníctva**

1. Zhotoviteľ zodpovedá za vady predmetu zmluvy v súlade s ustanoveniami § 560 až § 565
 Obchodného zákonníka.

2.Objednávateľ je povinný písomne oznámiť zhotoviteľovi vady predmetu zmluvy
 bez zbytočného odkladu po ich zistení.

3. Zhotoviteľ je povinný nedostatky a vady, reklamované objednávateľom, odstrániť do 10
 pracovných dní odo dňa písomného doručenia oznámenia o reklamácii vád samotného
 predmetu zmluvy alebo jeho časti, alebo v termíne, ktorý písomne dohodne
 s objednávateľom podľa charakteru vady. Prevzatie a odovzdanie reklamovaných
 nedostatkov bude realizované formou preberacieho a odovzdávacieho protokolu.
 Za písomné oznámenie reklamácie je považované aj oznámenie doručené e-mailom
 zhotoviteľovi na adresu:. .... *doplní uchádzač* ............ , takéto doručenie musí byť však
 potvrdené doručením reklamácie v papierovej forme najneskôr do 5 pracovných dní odo
 dňa zaslania oznámenia elektronicky na adresu zhotoviteľa, uvedenú v ČI. I zmluvy.

4. Zmluvné strany sa dohodli na zmluvnej pokute v prípade, že sa vyskytne vada po prevzatí
 predmetu zmluvy, na ktorú objednávateľ písomne vyzve zhotoviteľa na odstránenie
 a zhotoviteľ neodstráni vadu do dohodnutého termínu podľa bodu 3. tohto článku, zhotoviteľ
 je povinný zaplatiť objednávateľovi zmluvnú pokutu vo výške 0,05 % z ceny predmetu zmluvy
 celkom bez DPH, uvedenej v ČI. IV bod 1. zmluvy za každý začatý deň
 omeškania odstránenia vady, pričom nie je dotknuté právo objednávateľa na náhradu škody.
 Zaplatením tejto pokuty sa zhotoviteľ nezbavuje povinnosti odstrániť vadu na vlastné
 náklady.

5. Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku
 porušenia jeho povinností vyplývajúcich z tejto zmluvy, všeobecne záväzných právnych
 predpisov alebo porušením inej právnej povinnosti. Úhradou zmluvnej pokuty nie je dotknutý
 nárok objednávateľa na náhradu škody.

6. Objednávateľ nadobúda vlastnícke právo k predmetu zmluvy alebo jeho časti jeho
 protokolárnym odovzdaním a prevzatím.

7. Nebezpečenstvo škody na predmete alebo častiach predmetu zmluvy, znáša zhotoviteľ
 až do času protokolárneho odovzdania a prevzatia predmetu zmluvy objednávateľom.

**ČI. VIII**

**Sankcie**

1. V prípade omeškania zhotoviteľa s vypracovaním projektovej dokumentácie alebo
 s inžinierskou činnosťou je zhotoviteľ povinný zaplatiť objednávateľovi zmluvnú pokutu
 vo výške 0,03 % z dohodnutej ceny bez DPH podľa ČI. IV bod 1. zmluvy za každý deň
 omeškania, pričom nie je dotknuté právo objednávateľa na náhradu škody.

2. V prípade omeškania/nevykonávania autorského dozoru, ak bude objednávateľ stavbu
 realizovať, je zhotoviteľ povinný zaplatiť objednávateľovi zmluvnú pokutu vo výške 0,03 %
 z dohodnutej ceny bez DPH podľa ČI. IV bod 1. za každý deň omeškania/nevykonávania,
 pričom nie je dotknuté právo objednávateľa na náhradu škody.

3. V prípade omeškania objednávateľa s úhradou dohodnutej ceny podľa ČI. IV bod 1.
 je zhotoviteľ oprávnený požadovať zaplatenie úroku z omeškania vo výške podľa zákona
 č. 513/1991 Zb. Obchodného zákonníka v platnom znení (ďalej len „Obchodný zákonník“).

**ČI. IX**

**Ukončenie zmluvy**

1. Táto zmluva zaniká:

 a) splnením predmetu zmluvy,

 b) písomnou dohodou zmluvných strán,

 c) odstúpením od zmluvy, v prípadoch dohodnutých v tejto zmluve,

 d) odstúpením zmluvnej strany podľa § 344 a nasl. zákona č. 513/1991 Zb. Obchodný
 zákonník.

2. V prípade predčasného ukončenia zmluvy si zmluvné strany vysporiadajú všetky, a to aj
 finančné záväzky, prevzaté na základe zmluvy, o čom vyhotovia písomný protokol.

3. V prípade, že sa objekty stavby objednávateľa, pre ktoré je určená projektová
 dokumentácia podľa ČI. II bod 1. písm. a) zmluvy nebude realizovať, objednávateľ je
 povinný o tejto skutočnosti preukázateľne písomne upovedomiť zhotoviteľa.

**ČI. X**

 **Licencia**

1. Na každé autorské dielo, vytvorené výhradne v rámci plnenia tejto zmluvy zhotoviteľom,
 udeľuje zhotoviteľ objednávateľovi ku dňu podpisu preberacieho protokolu ohľadom plnenia,
 ktorého je také dielo súčasťou, časovo neobmedzenú (po dobu právnej ochrany
 majetkových práv trvajúcu), výhradnú a cenou podľa tejto zmluvy plne splatenú licenciu
 na akékoľvek použitie takého autorského diela ako celku i jeho jednotlivých častí
 v neobmedzenom rozsahu, ktorý pre zamedzenie pochybností, zahŕňa právo jeho
 kopírovania, prekladania, prispôsobovania, modifikovania, upravovania, distribuovania,
 publikovania a začleňovania do iných diel, a to ako objednávateľom osobne, tak aj osobami
 ním poverenými s tým, že pokiaľ je to potrebné, taká licencia zahŕňa aj výslovný súhlas
 na udelenie sublicencie na používanie diela pre akékoľvek tretie osoby, či na prevedenie
 takej licencie na tretie osoby.

2. Zhotoviteľ vyhlasuje, a zmluvné strany berú na vedomie a súhlasia s tým, že k jednotlivým
 plneniam dodaným alebo poskytnutým zhotoviteľom objednávateľovi podľa tejto zmluvy
 na základe licencií udelených zhotoviteľovi tretími osobami, ktoré k nim majú a/alebo
 vykonávajú autorské práva a/alebo práva priemyselného a/alebo iného duševného
 vlastníctva, zhotoviteľ udeľuje objednávateľovi právo na ich používanie objednávateľom
 v súlade, v rozsahu, spôsobom a za ďalších podmienok, za ktorých boli tieto plnenia
 dodané/poskytnuté zhotoviteľovi príslušnou z takých tretích osôb.

3. V prípade, že akákoľvek tretia osoba, vrátane zamestnancov zhotoviteľa a/alebo
 subdodávateľov, bude mať akýkoľvek nárok voči objednávateľovi z titulu porušenia jej
 autorských práv a/alebo práv priemyselného a/alebo iného duševného vlastníctva alebo
 akékoľvek iné nároky v akejkoľvek súvislosti s plnením poskytnutým dodávateľom podľa
 tejto zmluvy, zhotoviteľ sa zaväzuje:

 a) bezodkladne obstarať na svoje vlastné náklady a výdavky od takejto tretej osoby súhlas
 na používanie jednotlivých plnení dodaných, poskytnutých, vykonaných a/alebo
 vytvorených dodávateľom, subdodávateľom alebo tretími osobami pre objednávateľa,
 alebo upraviť jednotlivé plnenie(a) dodané, poskytnuté, vykonané a/alebo vytvorené
 zhotoviteľom, subdodávateľom alebo tretími osobami pre objednávateľa tak, aby už ďalej
 neporušovali autorské práva a/alebo práva priemyselného a/alebo iného duševného
 vlastníctva tretej osoby, alebo nahradiť jednotlivé plnenie(a) dodané, poskytnuté,
 vykonané a/alebo vytvorené dodávateľom, subdodávateľom alebo tretími osobami pre
 objednávateľa rovnakými alebo aspoň takými plneniami, ktoré majú aspoň podstatne
 podobné kvalitatívne, operačné a technické parametre a funkčnosti, alebo, ak sa jedná
 o plnenie poskytnuté na základe licencie tretej osoby, taký nárok vyriešiť v súlade s tým,
 čo pre taký prípad stanovujú jej licenčné podmienky uvedené v tejto zmluve, a ak ich niet,
 tak v súlade s týmito podmienkami; a

 b) poskytnúť objednávateľovi akúkoľvek a všetku účinnú pomoc a uhradiť akékoľvek
 všetky náklady a výdavky, ktoré vznikli/vzniknú objednávateľovi v súvislosti
 s uplatnením vyššie uvedeného nároku tretej osoby; a

 c) nahradiť objednávateľovi akúkoľvek a všetku škodu, ktorá vznikne objednávateľovi
 v dôsledku uplatnenia vyššie uvedeného nároku tretej osoby, a to v plnej výške a bez
 akéhokoľvek obmedzenia.

4. Objednávateľ sa zaväzuje, že o každom nároku vznesenom takou treťou osobou v zmysle
 hore uvedeného bude bez zbytočného odkladu informovať zhotoviteľa, bude v súvislosti
 s takým nárokom postupovať podľa primeraných pokynov zhotoviteľa a tak, aby sa predišlo
 vzniku a prípadne zvýšeniu škôd, nevykoná smerom k takej tretej osobe žiaden úkon,
 v dôsledku ktorého by sa jej postavenie v súvislosti s takým uplatnením nároku zlepšilo,
 a zhotoviteľovi, a aj inak postupovať tak, ako je to potrebné v záujme ochrany práv oboch
 strán.

**ČI. XI**

 **Osobitné ustanovenia a doručovanie**

1. Zhotoviteľ nie je oprávnený postúpiť akékoľvek práva a pohľadávky vyplývajúce z tejto
 zmluvy na tretie osoby bez predchádzajúceho písomného súhlasu objednávateľa.
 Právny úkon, ktorým budú práva a pohľadávky postúpené v rozpore s týmto bodom,
 bude neplatný.

2. Zmluvné strany sa dohodli, že písomnosti podľa tejto zmluvy sa doručujú osobne, poštou,
 kuriérskou službou alebo e-mailom. Písomnosti doručované poštou a kuriérskou službou
 sa doručujú na adresu sídla zmluvných strán, uvedenú v ČI. I zmluvy. Každá zo zmluvných
 strán je povinná písomne informovať druhú zmluvnú stranu o akejkoľvek zmene adresy,
 e-mailu, alebo kontaktných údajov. Písomnosti doručované osobne **sa** považujú
 za doručené v deň ich prevzatia, alebo dňom kedy adresát odoprel prevziať zásielku.
 Písomnosti doručované poštou alebo kuriérskou službou sa považujú za doručené v deň
 prevzatia zásielky adresátom, alebo v deň, kedy sa zásielka vrátila odosielateľovi späť ako
 nedoručená, aj keď sa o nej adresát nedozvedel. Písomnosti doručované prostredníctvom
 e-mailu sa považujú za doručené nasledujúci pracovný deň po ich odoslaní na emailovú
 adresu druhej zmluvnej strany.

3. Na doručovanie písomností týkajúcich sa vzniku, zmeny alebo zániku zmluvy, akéhokoľvek
 porušenia zmluvy, na doručovanie faktúr alebo účtovných dokladov (vrátane ich príloh),
 sa nepoužije e-mail.

4. Písomnosti a komunikácia medzi zmluvnými stranami týkajúca sa tejto zmluvy bude
 prebiehať v slovenskom jazyku, vrátane vystavovania účtovných dokladov a ich príloh.

**ČI. XII**

 **Záverečné ustanovenia**

1. Táto zmluva nadobúda platnosť dňom jej podpísania zástupcami obidvoch zmluvných strán
 a účinnosť, vzhľadom na skutočnosť, že predmet zákazky bude financovaný z Nórskych grantov a štátneho rozpočtu Slovenskej republiky v rámci projektu „Snina – mesto pripravené na klimatickú zmenu“ (ACC02P03) v rámci programu „Zmierňovanie a prispôsobovanie sa zmene klímy“, dňom nasledujúcim po dni kumulatívneho splnenia všetkých nasledovných podmienok:

**a)** došlo k overeniu a následne právoplatnému schváleniu Verejného obstarávania v rámci jeho administratívnej kontroly vykonanej Správcom programu (Ministerstvo životného prostredia SR) pred podpisom zmluvy a taktiež po podpise zmluvy.

**b)** došlo k zverejneniu zmluvy v súlade so zákonom.

1.1.V prípade, ak overenie procesu verejného obstarávania bude so záporným výsledkom, zmluva nenadobudne účinnosť.

2. Zmeny a doplnky tejto zmluvy je možné uskutočniť len na základe dohody zmluvných strán,
 formou písomného očíslovaného dodatku, podpísaného oprávnenými zástupcami obidvoch
 zmluvných strán.

3. Zmluvné strany sa dohodli, že akékoľvek spory a nároky, vyplývajúce z tejto zmluvy alebo
 s ňou súvisiace, sa budú riešiť predovšetkým rokovaním a dohodou zmluvných strán
 v dobrej viere a s dobrým úmyslom. V prípade, že sa týmto spôsobom nepodarí zmluvným
 stranám dosiahnuť dohodu, obrátia sa s návrhom na vyriešenie na príslušný súd.

4. Zmluva je vyhotovená v piatich (5) rovnopisoch, každý z nich má platnosť originálu, z ktorých
 dva sú určené pre zhotoviteľa a tri pre objednávateľa.

5. Zmluvné strany vyhlasujú, že si zmluvu prečítali, jej obsahu porozumeli a na znak súhlasu
 ju podpisujú.

6. Prípadná neplatnosť niektorého z dohodnutých ustanovení tejto zmluvy nezakladá
 neplatnosť celej zmluvy.

7. Vo veciach neupravených touto zmluvou sa zmluvný vzťah riadi príslušnými ustanoveniami
 Obchodného zákonníka, zákona o verejnom obstarávaní a súvisiacich právnych predpisov.

8. Zhotoviteľ berie na vedomie, že informácie, s ktorými príde do styku pri plnení predmetu
 zmluvy, sú dôverné a zaväzuje sa zachovávať o nich mlčanlivosť, neposkytovať ich tretím
 osobám a nezneužívať ich. Tento záväzok zhotoviteľa trvá aj po ukončení tohto zmluvného
 vzťahu.

9. Zmluvné strany týmto vyhlasujú, že táto zmluva zodpovedá ich slobodnej vôli, uzatvárajú ju
 dobrovoľne a na znak súhlasu s jej obsahom ju podpisujú.

10.Objednávateľ dáva zhotoviteľovi súhlas v zmysle zák. č. 122/2013 Z.z. o ochrane osobných údajov k spracovaniu osobných údajov objednávateľa pre vlastné potreby zhotoviteľa na účely súvisiace s touto zmluvou, a k poskytnutiu osobných údajov objednávateľa tretím osobám, ktoré budú so zhotoviteľom na poskytovaní služieb spolupracovať, ktoré sú oprávnené ich ďalej v rozsahu údajov, ktoré zhotoviteľ získal na základe tejto zmluvy, spracovať na účely súvisiace s touto zmluvou, a to v rozsahu osobných údajov uvedených vo všetkých dokumentoch a informáciách, ktoré objednávateľ poskytne zhotoviteľovi podľa tejto zmluvy. Objednávateľ tiež súhlasí, aby zhotoviteľ mohol získavať jeho osobné údaje kopírovaním, skenovaním, alebo iným zaznamenávaním úradných dokladov a iných dokumentov, ktoré obsahujú osobné údaje, na nosič informácií. Zhotoviteľ zároveň dáva objednávateľovi súhlas v zmysle zák. č. 122/2013 Z.z. o ochrane osobných údajov k spracovaniu osobných údajov zhotoviteľa pre potreby objednávateľa vyplývajúce z plnenia tejto zmluvy.

11.Neoddeliteľnou súčasťou zmluvy sú prílohy:

Príloha č. 1: Opis predmetu zákazky

V Snine dňa ....................... V ................... dňa .........................

Za objednávateľa: Za zhotoviteľa:

.................................................... .........................................................

Ing. Daniela Galandová - primátorka mesta